Document ID: 31979R0484

Ir-Regolament tal-Kummissjoni (KEE) Nru 484/79
tat-13 ta' Marzu 1979
fuq il-klasssifika ta' merkanzija taħt is-subintestatura 39.07 E IV tat-Tariffa Komuni Doganali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 97/69 tas-16 ta' Jannar 1969 fuq miżuri li għandhom jittieħdu għall-applikazzjoni uniformi tan-nomenklatura tat-Tariffa Komuni Doganali [1], kif l-aħħar emendat bir-Regolament (KEE) Nru 280/77 [2], u partikolarment Artikolu 3 tiegħu,
Billi, biex tkun żgurata l-applikazzjoni uniformi tan-nomenklatura tat-Tariffa Komuni Doganali, għandha ssir dispożizzjoni għall-klassifikazzjoni ta' "ħajt tax-xlief", li jikkonsisti minn nisġa vojta minn ġewwa magħmula minn fibri kontinwi tan-najlon miksija kollha b'kisja ta' polyvinyl chloride, mkebba f'irkiekel f'ċertu tul, bit-trufijiet li jiġu għax-xejn;
Billi t-Tariffa Komuni Doganali annessa mar-Regolament tal-Kunsill (KEE) Nru 950/68 [3], kif l-aħħar emendat bir-Regolament (KEE) Nru 2800/78 [4], jinkludi ħajt ta' fibri sintetiċi ta' tessut taħt l-intestatura Nru 51.03, nisġiet taħt l-intestatura Nru 58.07, drappijiet tat-tesuti miksija b'materjali artifiċjali tal-plastik taħt l-intestatura Nru 59.08 u artikoli ta' materjali artifiċjali tal-plastik taħt l-intestatura Nru 39.07;
Billi dawn l-intestaturi huma rilevanti għall-klassifikazzjoni ta' "l fuq imsemmi"ħajt tax-xlief;
Billi l-artikolu in kwistjoni ma jistax ikun inkluż fi "ħjut", fit-tifsira tas-Sezzjoni XI tat-Tariffa Komuni Doganali u kif deskritt, partikolarment, taħt is-subtitolu "(B) Ħjut" tan-nota Spjegattiva "Ġenerali" għan-nomenklatura tal-Kunsill ta' Kooperazzjoni Doganali dwar dik it-Taqsima; billi, teknikament, dan l-artikolu huwa nisġa;
Billi, l-intestatura Nru 58.07 jista' jkun li tkun kunsidrata li kieku ma kienx għall-fatt li n-Nota 1 tal-Kapitolu 58 tat-Tariffa Komuni Doganali tistipula li dan il-Kapitolu għandu jiftiehem li ma japplikax għad-drappijiet miksija jew imbevuti, li jaqgħu fil-Kapitolu 59; billi l-espressjoni "drapp tat-tessut" għandu tiftiehem li tapplika wkoll għal nisġiet, skond in-Nota 1 (A) sal-Kapitolu 59; billi skond in-Nota 2 (A) (ċ) sal-Kapitolu 59, iżda, prodotti fejn il-fibra tat-tessut hija kompletament miksija fil-materjal artifiċjali tal-plastik għandhom jaqgħu fil-Kapitolu 39 tat-Tariffa Komuni Doganali; billi, konsegwentement, 'il fuq imsemmi "ħajt għax-xlief" ma jistax ikun klassifikat taħt il-Kapitolu Nru 51.03, u lanqas taħt l-intestatura Nru 58.07, u lanqas taħt l-intestatura Nru 59.08, imma għandu jaqa 'fil-Kapitolu 39;
Billi l-Artikolu in kwistjoni, minħabba n-natura u l-preżentazzjoni tiegħu, imissu jkun klassifikat fil-Kapitolu 39 taħt is-subintestatura 39.07 E IV;
Billi l-miżuri provduti f'dan ir-Regolament huma skond l-opinjoni tal-Kumitat fuq in-Nomenklatura tat-Tariffa Komuni Doganali,
ADOTTAT DAN IR-REGOLAMENT:
Artikolu 1
"Ħajt għax-xlief", li jikkonsisti minn nisġa vojta minn ġewwa magħmula minn fibri kontinwi tan-najlon miksija kollha b'kisja ta' polyvinyl chloride, imkebba f'irkiekel f'ċertu tul, bit-trufijiet li jiġu għax-xejn għandu jkun klassifikat fit-tariffa Komuni Doganali taħt is-subintestatura:
39.07 Artikoli ta' materjali tax-xorta deskritti fl-intestatura Nri 39.01 sa 39.06:
E. Ta' materjali oħra:
IV. Oħrajn
Artikolu 2
Dan ir-Regoalment għandu jidħol fis-seħħ fil-21 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.
Magħmul f'Brussel, fit-13 ta' Marzu 1979.

Labels: 0
3